stanford-oval/wikipedia huggingface dataset:
Erkka Maula

Erkka Maula (3. syyskuuta 1935 Joensuu, Suomi – 30. heinäkuuta 2013) oli suomalainen filosofi ja tieteenhistorioitsija. Maula toimi määräaikaisena professorina Turun ja Oulun yliopistoissa ja oli Tampereen yliopiston dosentti.
Maula yhdisti töissään filosofiaa, historiaa, tähtitiedettä, matematiikkaa, musiikkia ja arkeologiaa. Hän erikoistui filosofian historiaan (erityisesti Platonin luonnonfilosofiaan) sekä antiikin tieteen tulkintaan. Hänet tunnetaan erityisesti antiikin kreikkalaisen matemaatikon Eudoksos Knidoslaisen tähtitieteellisen mallin selkiyttäjänä. Lisäksi hän esitti uuden kalendaarisen tulkinnan Indus-kulttuurin aikaisille, Mohenjo-Darosta löydetyille kiviesineille. Viimeisinä vuosina Maula keskittyi kuuluisan Fermat’n ongelman tarkasteluun. Hän kirjoitti myös tv-ohjelmia, runoja, näytelmiä ja oopperoiden librettoja.
Teoksia > Kirjoja

Filosofian aapinen. Karisto, Hämeenlinna, 1968.
Studies in Plato's Theory of Forms in the Timaeus. Suomalaisen Tiedeakatemian Toimituksia, Sarja B. Helsinki (väitöskirja, 1970).
Enklima. Untersuchungen zur Frühgeschichte der griechischen Astronomie, Geographie, und der Sehnentafeln.  Ateena 1982; myös englanniksi, ranskaksi ja japaniksi. Yhdessä Arpád Szábo.
Teoksia > Toimittajana

The Archipelago as a Focus for Interdisciplinary Research. Proceedings of the International Conference Afloat, 28th August - 1st September 1978, in the Finnish Archipelago. Pakistan: Hamdard Academy (Universal Block Ltd.). Karachi, 1981
Swansongs/Joutsenlauluja. [Rock Art on Lake Onega]. Hämeenlinna, 1989. Hämeen Linnassa järjestetyn Äänisen kalliotaiteen näyttelyn esitelmät.
TV-ohjelmia ja filmejä

Dokumenttielokuva "Sfäärien harmonia" (35'), joka esittelee Erkka Maulan tulkinnan Platonin lukusarjoista doorilaisen asteikon avulla esitettiin YLE TV2:ssa 22. joulukuuta 1981.
Risto Astikaisen ohjaama ja suunnittelema, Erkka Maulan Mojendo-daron kulttuurin tutkimusta esittelevä dokumentti "Kadonnut joki, jossa tähdet uivat" (61') esitettiin YLE TV2:ssa 5. joulukuuta 1982 ja uusittiin 4. lokakuuta 1983.
Dokumenttielokuva Swansongs (60') esitettiin Taorminassa (UNESCO) 1992 (myös suom. Joutsenen kynällä).
Näytelmiä

Teponlinna. Hauho, 2002. Yhdessä Eeva-Maija Maula.
Karutta [n. 2500 e.a.a.]: kuinka kaikki alkoi?  Kerava, 2011.
Patentteja

Maulan Eudoksos-tulkintaan liittyvän "maailman ensimmäisen tietokoneen" Arakhnen toimiva pronssinen rekonstruktio (patentti no. 54205) on Helsingissä Tekniikan museossa.
Arvioita tutkimuksesta

Antiikin tutkija ja professori Árpád Szabó katsoi Maulan Eudoksos-tutkimuksen olevan läpimurronomainen oivallus, jonka vaikutukset ulottuvat koko antiikin tieteen uuteen tulkintaan (prof. Eero Kasasen arkisto). Myös Ivor Bulmer-Thomas totesi arviossaan The Classical Review -lehdessä, että Maulan 1974 julkaisema työ on omaperäisin kontribuutio Eudoksoksen taivaankappaleita koskevan teorian tutkimukseen sitten Giovanni Schiaparellin sata vuotta aiemmin julkaiseman teoksen Le sfere omocentriche di Eudosso, di Callippo e di Aristotele.
Aiheesta muualla

Erkka Maulan muistokirjoitus[vanhentunut linkki]
Hämeen läänin taidetoimikunnan antama palkinto Erkka Maulalle[vanhentunut linkki]
Kuvaus elokuvasta Joutsenen kynällä (Arkistoitu – Internet Archive)
Sauli Korpimon fiktiivinen kirjoitus Viikinkien sotaretkestä Hämeeseen, jonka inspiroi Erkka ja Eeva-Maija Maulan Teponlinna -näytelmä (Arkistoitu – Internet Archive)
Punatäplärousku

| Punatäplärousku |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Rouskut Lactarius
Laji::  controversus
Kaksiosainen nimi
 Lactarius controversus  (Pers.) Pers. 
 Euroopan maat, joissa lajia tavataan
Katso myös
   Punatäplärousku Wikispeciesissä   Punatäplärousku Commonsissa 
Infobox OKNimi-testi OK: 
Punatäplärousku (Lactarius controversus) on suppilomainen, tahmea ja valkoinen, punatäpläinen rouskulaji. Lakki on 10–15 senttimetriä leveä. Sen maitiasneste on valkoista. Heltat ovat aluksi kellanvalkoiset ja muuttuvat myöhemmin harmaanpunertaviksi. Jalka on 2–5 senttimetriä pitkä, valkoinen ja siinä on punaisia täpliä. Sieni maistuu hyvin kirpeälle. Se on syötävä, eikä sitä tarvitse välttämättä keittää. Rousku kasvaa haavan ja raidan seuralaisena harvinaisena Etelä-Suomen kalkkialueilla. Kasvuaika on elokuusta syyskuuhun. Laji on luokiteltu Suomessa elinvoimaiseksi.
Aiheesta muualla

Laji.fi: Punatäplärousku
Punatöyhtökutoja

| Punatöyhtökutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Punakutojat Malimbus
Laji::  malimbicus
Kaksiosainen nimi
 Malimbus malimbicus  (Daudin, 1802) 
Katso myös
   Punatöyhtökutoja Wikispeciesissä   Punatöyhtökutoja Commonsissa 
Infobox OKNimi-testi OKIUCN-testi OK: 
Punatöyhtökutoja (Malimbus malimbicus) on kutojien heimoon kuuluva varpuslintu.
Levinneisyys

Punatöyhtökutojaa tavataan Länsi- ja Keski-Afrikassa. Lajin ei uskota olevan vaarassa ja se on luokiteltu elinvoimaiseksi.
Pirttilampi (Vaala)

| Pirttilampi (Vaala) |
| --- | --- |
 Järven koillisrantaa nuotiopaikan kohdalta
Valtiot:  Suomi 
Paikkakunta:  Vaala
Mittaustietoja
Pinnankorkeus:  143,8 m
Pinta-ala:  0,0553 km² 
Pirttilampi on Oulujoen vesistöön kuuluva pieni järvi tai lampi Vaalassa. Järvelle tulee merkitty polku seututieltä 800 Kuoppamäen kohdalta. Asumaton järvi on itä-länsisuunnassa pisimmillään reilut kolmesataa metriä, leveimmillään järvi on parisataa metriä. Koillisrannalla, polun yhteydessä, on nuotiopaikka.
Punatäplämäiset

| Punatäplämäiset |
| --- | --- |
 Maitepunatäplä (Zygaena filipendulae)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Punatäplämäiset Zygaenoidea  Latreille, 1809
Katso myös
   Punatäplämäiset Wikispeciesissä   Punatäplämäiset Commonsissa 
Infobox OKNimi-testi OK: 
Punatäplämäiset (Zygaenoidea) on perhosten yläheimo. Siihen kuuluu yli 2600 lajia, jotka jaetaan kolmeentoista heimoon. Yläheimo on hajanainen, ja on mahdollista, että DNA-tutkimuksien jälkeen näitä heimoja järjestellään uudelleen. Monella heimolla on suppea esiintymisalue ja erikoisia elintapoja. Joidenkin toukat elävät loisina.
Suomessa elää Zyganidae-heimon punatäplien lisäksi Limacodidae-heimon etanaperho Heterogenea asella ja kaksi lajia Zygaenidae-heimon alaheimosta Procridinae: rämevihersiipi Rhagades pruni ja niittyvihersiipi Adscita statices
Heimoja ja alaheimoja

Etanaperhoset Limacodidae
Punatäpläperhoset Zygaenidae
Vihersiivet Procridinae
Punatäplät Zygaeninae
Aididae
Anomoeotidae
Cyclotornidae
Dalceridae
Epipyropidae
Heterogynidae
Himantopteridae
Lacturidae
Megalopygidae
Phaudidae
Somabrachyidae
Fandango!

| Fandango! ZZ Top |
| --- | --- | --- |

Julkaisun tiedot
 Äänitetty : 30. joulukuuta 1974 –   23. maaliskuuta 1975
 Julkaistu: 18. huhtikuuta 1975
 Formaatti: LP, CD
 Tuottaja(t): Bill Ham
 Tyylilaji: blues rock, hard rock, rock and roll
 Kesto: 32.00
 Levy-yhtiö: London Records
Listasijoitukset
  10. (1975)   60. (12. heinäkuuta 1975)
ZZ Topin muut julkaisut
| Tres Hombres 1973 | Fandango! 1975 | Tejas 1976 |
Fandango! on ZZ Top -yhtyeen vuonna 1975 julkaistu albumi. Sen sisällöstä puolet on live- ja puolet studiomateriaalia. Kappaleesta ”Tush” tuli hitti sen noustua Yhdysvalloissa listan sijalle 20. Kappaleesta onkin tullut klassikko ja sen on versioinut moni yhtye.
Vuonna 2006 Fandango! julkaistiin uudelleen bonuskappalein varustettuna. Tällä julkaisulla käytettiin albumin alkuperäismiksausta.
Kappaleet

Kaikki kappaleet kirjoittaneet Billy Gibbons ja Dusty Hill, ellei toisin mainita.
A-puoli (live)
Thunderbird – 2.49
Jailhouse Rock – 1.57 (säv. Jerry Leiber, Mike Stoller)
Backdoor Medley – 9.25
"Backdoor Love Affair" (Gibbons, Bill Ham) – 1:10
"Mellow Down Easy" (Willie Dixon) – 3:39
"Backdoor Love Affair No. 2" (Gibbons) – 2:05
"Long Distance Boogie" – 2:32
B-puoli (studio)
Nasty Dogs and Funky Kings – 2.42
Blue Jean Blues – 4.43
Balinese – 2.39
Mexican Blackbird – 3.07
Heard It on the X – 2.24
Tush – 2.15
Vuoden 2006 uusintapainoksen bonuskappaleet
Heard It on the X (Live)
Jailhouse Rock (Live)
Tush (Live)
Kokoonpano

Frank Beard – rummut
Billy Gibbons – kitara, laulu
Dusty Hill – basso, laulu
Pinaatti

| Pinaatti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Suku::  Pinaatit Spinacia
Laji::  oleracea
Kaksiosainen nimi
 Spinacia oleracea  L. 
Katso myös
   Pinaatti Wikispeciesissä   Pinaatti Commonsissa 
Infobox OKNimi-testi OK: 
Pinaatti eli ruokapinaatti (Spinacia oleracea) on ruohokasveihin kuuluva vihannes. Sen lehdet ovat "ruttuiset" ja tummanvihreät. Talvilajikkeiden väri on tosin hieman vaaleampi. Se on tullut Eurooppaan Persiasta 1000-luvulla, kun arabit valloittivat Espanjan. Persiassa sitä on viljelty ainakin jo neljännellä vuosisadalla. Arabialainen kirjailija Ibn al-Awam totesi pinaatista 1100-luvulla, että se on "vihannesten prinssi".
Pinaattia käytetään ruoanlaitossa yleensä kastikkeen osana, pinaattikeitossa tai täytteenä esimerkiksi pastassa. Täytteenä käytettäessä pinaatti yhdistetään usein ricotta-juustoon ja kananmuniin. Yleensä pinaatti kypsennetään keittämällä, mutta joitakin hentolehtisiä pinaattilajikkeita voi käyttää tuoreena salaatissa. Kypsennettäessä pinaatti painuu kasaan erityisen paljon. Litra tuoretta pinaattia saattaa kypsennyksen jälkeen olla tilavuudeltaan enää desin verran. Usein pinaattia käytetään värjäämään ruokaa. Paté tai terriini saa vihreän koristeraidan, kun johonkin osaan taikinaa lisätään hienonnettua pinaattia, mutta myös vihreä pasta on saanut värinsä pinaatista.
Keskiajan lopulla ja 1600-luvulla pinaatti oli erittäin muodikas vihannes, etenkin sen värjäävien ominaisuuksiensa vuoksi. Silloisissa resepteissä pinaattia yhdistettiin yleensä makeisiin ruokiin. Sokerin saatettiin ajatella tasapainottavan pinaatin makua. Hieman kitkerästä mausta johtuen pinaatti jakaa ihmisten mielipiteitä voimakkaasti. Toiset rakastavat sen makua, ja toiset eivät voi sietää sitä. Kirjassa Flaubert's Dictionnaire des idées Le Prudhomme toteaa pinaatista seuraavaa: "Inhoan sitä ja olen onnellinen inhotessani sitä, koska, jos pitäisin siitä, söisin sitä, enkä voi sietää sitä".
Ravintoarvot

Pinaatti on tunnettu rautapitoisuudestaan, vaikka todellisuudessa siinä on yhtä paljon rautaa kuin vihreissä vihanneksissa keskimäärin. Sen sisältämät oksaalihapot kuitenkin vaikeuttavat raudan imeytymistä. Lisäksi oksaalihappo sitoo kalsiumia. Siksi pinaatti tarjotaankin usein maitokastikkeen kera.
Raa'an pinaatin runsas nauttiminen saattaa estää elimistöä hyödyntämästä jodia.
Vuonna 1870 tehtyjen laskelmien perusteella pinaatin luultiin sisältävän kymmenenkertaisen määrän rautaa verrattuna todelliseen arvoon. Tämän uskomuksen seurauksena esimerkiksi Kippari-Kalle saa voimansa pinaatista. Lopulta vuonna 1937 kävi kuitenkin ilmi, että käsitys pinaatin valtavasta rautapitoisuudesta perustui laskelmissa tapahtuneeseen desimaalivirheeseen, joka oli päässyt leviämään hämmästyttävän laajalle. Karoliinisen instituutin hiirillä tekemässä tutkimuksessa juomaveteen lisätty nitraatti, jota on myös esimerkiksi pinaatissa ja muissa lehtivihanneksissa, vahvisti kuitenkin huomattavasti hiirien lihaksia.
Tuotanto

Suomessa teollisesti jalostettava pinaatti tuotetaan Huittisissa.
| Pinaatin tuotanto 2021 (miljoonaa tonnia) |
| --- | --- | --- |
| 1 |  Kiina | 29,8 |
| 2 |  Yhdysvallat | 0,3 |
| 3 |  Turkki | 0,2 |
| 4 |  Japani | 0,2 |
| 5 | Muut | 1,8 |
|  | Yhteensä | 32,3 |
Aiheesta muualla

Suomen Lajitietokeskus: Pinaatti (ruokapinaatti) - (Spinacia oleracea)
Kasvikset.fi: Pinaatti (Spinacia oleracea)
Fineli: Pinaatti (Spinacia oleracea) ravintosisältö
Global Biodiversity Information Facility (GBIF): Spinacia oleracea (englanniksi)
ITIS: Spinacia oleracea (englanniksi)
UniProt: Taxonomy - Spinacia oleracea (englanniksi)
United States Department of Agriculture (USDA): Spinacia oleracea (englanniksi)
Food Component Database (FooDB): Spinach (Spinacia oleracea) (englanniksi)
Flora of China: Spinacia oleracea (englanniksi)
Dr. Duke's Phytochemical and Ethnobotanical Databases: Spinacia oleracea (Arkistoitu – Internet Archive) (englanniksi)
Suomalaiset hyötypuutarhakasvit
| --- | --- |
Juurekset:   lanttu  mustajuuri  nauris  palsternakka  porkkana  piparjuuri  punajuuri  retiisi  selleri 
Kaalit:   keräkaali  kiinankaali  kukkakaali  kyssäkaali  lehtikaali  punakaali  parsakaali  ruusukaali  kurttu- eli savoijinkaali 
Kurkkukasvit:   kurkku  kesäkurpitsa  kurpitsa  spagettikurpitsa 
Mausteet:   basilika  humala  kirveli  krassi  kumina  kurkkuyrtti  kynteli  lipstikka  meirami  minttu  persilja  rakuuna  rosmariini  salvia  sitruunamelissa  tilli  timjami 
Mukulakasvit:   maa-artisokka  peruna 
Palkokasvit:   herne  härkäpapu  tarhapapu 
Sipulit:   hillosipuli  ilmasipuli  jättisipuli  purjo  sipuli  ruohosipuli  ryvässipuli  valkosipuli  vihersipuli 
Muut kasvikset:   endiivi  fenkoli  latva-artisokka  lehtisalaatti  lehtiselleri  mangoldi  maissi  paprika  parsa  pinaatti  raparperi  tomaatti
Etsimässä rauhaa

| Etsimässä rauhaa Vesala |
| --- | --- | --- |

Studioalbumin tiedot
 Julkaistu: 14. helmikuuta 2020
 Formaatti: CD, LP, digitaalinen
 Tyylilaji: pop
 Levy-yhtiö: Warner Music Finland
 Levymerkki: Etenee Records
Listasijoitukset
  Suomen virallinen albumilista: 2.
Vesalan muut julkaisut
| Vesala 2016 | Etsimässä rauhaa 2020 | Totuuksia popmusiikista 2021 |
Singlet albumilta Etsimässä rauhaa
 ”Nyt on lähtö” Julkaistu: 16. helmikuuta 2018  ”Mul ei oo lapsuudensankarii” Julkaistu: 28. joulukuuta 2018  ”Uusia unelmia” Julkaistu: 22. helmikuuta 2019  ”Meillä kummittelee” Julkaistu: 27. joulukuuta 2019
Etsimässä rauhaa on suomalaisen laulajan ja lauluntekijän Vesalan toinen studioalbumi, joka julkaistiin Warner Music Finlandin alaisen Etenee Recordsin kautta 14. helmikuuta 2020.
Vesala on kuvaillut albumia ”käännekohtalevyksi”. Osa sen kappaleista on kokonaan Vesalan itse kirjoittamia ja tuottamia, ja osan hän tehnyt yhteistyössä Eppu Kososen, Jukka Immosen, Joonas Angerian, Minna Koiviston, Teemu Brunilan ja Alpo Nummelinin kanssa.
Albumi nousi julkaisuviikollaan Suomen virallisen albumilistan sijalle kaksi. Fyysisellä albumilistalla se nousi ensimmäiselle sijalle. Levyltä on julkaistu neljä singleä, joista kaksi nousi listojen kärkeen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Olin kerran täällä | Paula Vesala | 5.02 |  |  |  |  |  |  |
| 2. | Makaronilaatikkoo | Vesala Alpo Nummelin | 3.42 |  |  |  |  |  |  |
| 3. | Nyt on lähtö | Vesala Eppu Kosonen Jukka Immonen | 3.39 |  |  |  |  |  |  |
| 4. | Me tanssitaan liian vähän | Vesala | 3.25 |  |  |  |  |  |  |
| 5. | Etsimässä rauhaa | Vesala Immonen Teemu Brunila | 3.58 |  |  |  |  |  |  |
| 6. | Mul ei oo lapsuudensankarii | Vesala Kosonen | 6.18 |  |  |  |  |  |  |
| 7. | Kuningas | Vesala Kosonen Immonen | 3.44 |  |  |  |  |  |  |
| 8. | Uusia unelmia | Vesala Joonas Angeria | 3.46 |  |  |  |  |  |  |
| 9. | Meillä kummittelee | Vesala Angeria | 3.26 |  |  |  |  |  |  |
| 10. | Aurinko | Vesala | 4.01 |  |  |  |  |  |  |
| 11. | Puisia taloja | Vesala Kosonen | 5.27 |  |  |  |  |  |  |
Tekijät

Paula Vesala – esittäjä, tuottaja
Minna Koivisto – tuottaja (1, 4, 5, 7, 10)
Alpo Nummelin – tuottaja (2)
Eppu Kosonen – tuottaja (3, 6)
Jukka Immonen – tuottaja (3, 5, 7)
Veikka Erkola – tuottaja (4)
Joonas Angeria – tuottaja (8, 9)
Arvostelut

Helsingin Sanomat:
Rumba: 8/10
Soundi:
Questa Notte

Bonaparti.lv.
Questa Notte (suom. Tänä yönä) on latvialaisen Bonaparti.lv:n Euroviisu-edustuskappale, jonka se lauloi edustaessaan Latviaa Helsingissä järjestetyissä Euroviisuissa. Laulu oli alun perin tarkoitus laulaa englanniksi, mutta se vaihdettiin italiaksi. Kappale keräsi yhteensä 54 pistettä ja se sijoittui 16. sijalle.
Poros (kuningas)

Aleksanteri ja Poros. Charles Le Brunin maalaus vuodelta 1673.
Poros (kuoli noin 317 eaa.) oli intialainen kuningas, jonka valtakunta sijaitsi Punjabissa nykyisten Jhelum- ja Chenab-jokien välissä. Poroksen valtakunnan pääkaupunki oli ehkä nykyinen Lahore. Poros on kreikankielinen vastine nimille Puru tai Purshottam.
Kun Aleksanteri Suuri hyökkäsi Intiaan vuonna 326 eaa., Poroksen vihollinen ja Taksilan kuningas Omfis antautui Aleksanterille. Pian Aleksanteri vaati, että myös Poros tunnustaisi hänen ylivaltansa. Poros luuli kuitenkin olevansa turvassa, koska monsuunisateet saivat Hydaspeen tulvimaan niin, ettei hän uskonut vihollisen pystyvän ylittämään sitä. Aleksanteri hyökkäsi kuitenkin Porosta vastaan ja kukisti tämän Hydaspesjoen taistelussa. Sen jälkeen Aleksanteri antoi Poroksen pitää oman valtakuntansa ja kielsi sen ryöstämisen. Seudulle Aleksanteri Suuri perusti kaksi kaupunkia: Bukefalan taistelussa kaatuneen ratsunsa Bukefaloksen muistoksi ja Nikaian voittonsa kunniaksi. Aleksanterin välityksellä Omfis ja Poros sopivat entiset riitansa. Aleksanteri myös liitti Poroksen valtakuntaan uusia alueita. Pian taistelun jälkeen eräs Poroksen sukulainen julisti itsensä kuninkaaksi valtakunnan itäosassa. Hän otti myös nimekseen Poros, ja Aleksanteri lähti pian ”hyvän” Poroksen kanssa kukistamaan tätä uutta ”pahaa” Porosta.
Paha Poros pakeni Ganges-joen varrella sijaitsevaan Magadha-valtakuntaan. Aleksanteri olisi halunnut vallata Magadhan, mutta hänen sotilaansa eivät kuitenkaan halunneet jatkaa enää pidemmälle, ja hänen oli pakko kääntyä takaisin. Poros sai suuren kunnian olla Aleksanterin suuren valtakunnan itärajan puolustaja.
Kun Aleksanteri kuoli Babylonissa vuonna 323 eaa., päättivät hänen käskynhaltijansa eli diadokit, että Poros sai jatkaa valtakuntansa hallitsemista Punjabin satraapin Peithonin alaisena. Diadokkisotien yhteydessä Meedian satraappi Peithon yritti kukistaa itäisten maakuntien satraapit, jotka liittoutuivat häntä vastaan. Taksilan joukkojen johtaja Eudamos antoi murhata Poroksen, jotta hän saisi itselleen tämän sotaelefantit.
Intiassa ja Pakistanissa on myös esitetty teorioita siitä, että Poros itse asiassa kukisti Aleksanterin Hydaspesjoen taistelussa. Tämä selittäisi, miksi Poroksen valtakunta laajeni taistelun jälkeen.
Aiheesta muualla

Livius.org: Porus (englanniksi)
Place Vendôme

La Colonne Vendôme
Place Vendôme on aukio Pariisissa, Ranskassa. Se sijaitsee Tuileries'n pohjoispuolella ja Église de la Madeleinen itäpuolella. Se on myös Rue de la Paix'n alkupiste.
Place Vendôme muodostettiin alun perin aurinkokuningas Ludvig XIV:n voitokkaiden armeijoiden kunniaksi, ja sen ensimmäinen nimi oli Place des Conquêtes. Nimi kuitenkin vaihdettiin muotoon Place Louis le Grand, kun joukkojen voitokkuus osoittautuikin varsin vaihtelevaksi. Aukiolla olevan Colonne Vendôme -pylvään pystytti Napoleon Austerlitzin taistelun muistoksi.
Ludvig XIV antoi aukion suunnittelun vuonna 1686 arkkitehti Jules Hardouin-Mansartin tehtäväksi. Kuningas joutui vetäytymään hankkeesta rahanpuutteen vuoksi, mutta yksityiset rahoittajat mahdollistivat rakentamisen jatkamisen. Hardouin-Mansartin suunnittelema aukiota kiertävä rakennus valmistui vuonna 1725.
Aukion laidalla sijaitsee maailmankuulu luksushotelli Hôtel Ritz Paris ja lukuisia johtavien muotitalojen myymälöitä.
Aiheesta muualla

Wikimedia Commonsissa on kuvia tai muita tiedostoja aiheesta .
Place Vendôme GoogleMapsissa
Place Vendômen historia (englanniksi)
Place Vendome (elokuva)

| Place Vendome> Place Vendôme |
| --- | --- |

Ohjaaja:  Nicole Garcia
Käsikirjoittaja:   Jacques Fieschi  Nicole Garcia 
Tuottaja:  Alain Sarde
Säveltäjä:  Richard Robbins
Kuvaaja:  Laurent Dailland
Leikkaaja:  Luc Barnier Françoise Bonnot
Pukusuunnittelija:  Nathalie du Roscoät Elisabeth Tavernier
Pääosat:   Catherine Deneuve  Jean-Pierre Bacri Emmanuelle Seigner 
Valmistustiedot
Valmistusmaa:  Ranska, Belgia, Yhdistynyt kuningaskunta
Levittäjä:  Netflix
Ensi-ilta:  1998
Kesto:  118 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Place Vendome (Place Vendôme) on vuonna 1998 ensi-iltansa saanut Nicole Garcian ohjaama elokuva, jonka pääosaa esittää Catherine Deneuve.
Juoni

Vincent Malivert johtaa jalokiviyritystä Pariisin hienostoaukiolla, Place Vendômella. Velkojen ja salakuljetussyytösten rasittamana hän tekee itsemurhan, ja alkoholistiparantolassa vuosia viettänyt vaimo Marianne (Deneuve) joutuu alkamaan selvittää hänen jälkeensä jättämiä asioita. Marianne löytää miehensä kassakaapista useita täydellisesti hiottuja timantteja. Hän päättää saattaa elämänsä järjestykseen myymällä ne. Silloin hän joutuu hämäräperäisen jalokivikauppiaan Battistellin pauloihin.
Ercola

| Ercola> Henkilötiedot |
| --- | --- |
Syntynyt: 31. tammikuuta 1979 (ikä 45)
Ammatti:  musiikkituottaja, säveltäjä
Muusikko
Taiteilijanimi:  Ercola Centro 53 Vakiosäätäjä
Tyylilajit:  dance, pop
Yhtyeet:  Uusi Fantasia
  [ Muokkaa Wikidatassa ] [ ohje ]  
Veikka Erkola (s. 31. tammikuuta 1979) on suomalainen dance-artisti, musiikkituottaja, säveltäjä ja miksaaja. Hän on julkaissut musiikkia monilla kansainvälisillä levy-yhtiöllä kuten Ministry of Sound / Data, Anjunabeats, Kompakt, Houseworks, cinnamon Flava, Gut Records ja Farout.
Erkola aloitti musiikin tekemisen 1990-luvun puolessa välissä jolloin hän julkaisi useita ns. Tracker-ohjelmalla tehtyjä kappaleita S3M- ja XM -formaateissa.
Musiikin tuottamisen ohella Erkola on myös ollut mukana useiden artistien tuotannoissa. Hän on miksannut Karri Koiran K.O.I.R.A. -albumin sekä Musta Barbaarin "Salil eka salil vika" -kappaleen, sekä oli mukana säveltämässä ja tuottamassa JVG:n Rata/Raitti -albumia, joka julkaistiin kesäkuussa 2019. Ercola oli tuottamassa Freemanin kappaletta "Noitanainen" vuoden 2012 Uuden musiikin kilpailua varten. Hän toimi tuottajana ja miksaajana Sini Sabotagen esikoisalbumilla.
Vuonna 2015 Ercola aloitti uuden musiikkiprojektin nimeltään Erconomics jonka Youth-kappaleella vierailee laulaja Ronya.
Every Word

Ercolan vuoden 2008 kappale "Every Word" oli Yhdysvaltain Billboardin dance-listalla yli 39 viikkoa sekä nousi Hot Dance Airplay -listan kärkeen saman vuoden marraskuussa.
Valikoitu diskografia

2001: RinneRadio – Nao (tuottaja)
2004: Nicole Willis – Be It (tuottaja)
2007: Stig Dogg – Stigidilaatio (miksaaja)
2010: Uusi Fantasia – Heimo (tuottaja, miksaaja, äänittäjä)
2011: Freeman: Freeman 4 (äänittäjä, miksaaja, säveltäjä)
2012: Idiomatic: New Terrain (tuottaja, äänittäjä, miksaaja, musiikkiohjelmoija)
Aiheesta muualla

Ercola discogs.com -sivustolla
(Arkistoitu – Internet Archive)